title: Kommissionens gennemførelsesforordning (EU) 2016/1089 af 5. juli 2016 om godkendelse af dikobberoxid som et eksisterende aktivstof til anvendelse i biocidholdige produkter af produkttype 21 (EØS-relevant tekst)

text:
               6.7.2016

               DA

               Den Europæiske Unions Tidende

               L 180/25

         KOMMISSIONENS GENNEMFØRELSESFORORDNING (EU) 2016/1089
   af 5. juli 2016
   om godkendelse af dikobberoxid som et eksisterende aktivstof til anvendelse i biocidholdige produkter af produkttype 21
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 528/2012 af 22. maj 2012 om tilgængeliggørelse på markedet og anvendelse af biocidholdige produkter (1), særlig artikel 89, stk. 1, tredje afsnit, og
   ud fra følgende betragtninger:

               (1)

               I Kommissionens delegerede forordning (EU) nr. 1062/2014 (2) er der opstillet en liste over eksisterende aktivstoffer, som skal vurderes med henblik på eventuel godkendelse til anvendelse i biocidholdige produkter. Denne liste omfatter dikobberoxid.

               (2)

               Dikobberoxid er blevet vurderet til anvendelse i produkttype 21, antifoulingmidler, som defineret i bilag V til forordning (EU) nr. 528/2012.

               (3)

               Frankrig blev udpeget som kompetent vurderingsmyndighed og fremsendte vurderingsrapporten sammen med sine henstillinger den 31. oktober 2014.

               (4)

               I overensstemmelse med artikel 7, stk. 2, i delegeret forordning (EU) nr. 1062/2014 fremsatte Udvalget for Biocidholdige Produkter den 9. december 2015 Det Europæiske Kemikalieagenturs udtalelse, hvori der var taget hensyn til den kompetente vurderingsmyndigheds konklusioner.

               (5)

               Det fremgår af udtalelsen, at biocidholdige produkter af produkttype 21, som indeholder dikobberoxid, kan forventes at opfylde kravene i artikel 19, stk. 1, litra b), i forordning (EU) nr. 528/2012, forudsat at visse specifikationer og betingelser vedrørende deres anvendelse er opfyldt.

               (6)

               Der bør imidlertid indhentes en yderligere bekræftelse af, at de risici, der er forbundet med anvendelsen af antifoulingmidler, er acceptable, og at de foreslåede risikobegrænsende foranstaltninger er hensigtsmæssige. For på tidspunktet for fornyelse af godkendelsen af eksisterende antifoulingaktivstoffer at lette gennemgangen og sammenligningen af risici og fordele ved disse stoffer og af de anvendte risikobegrænsende foranstaltninger bør udløbsdatoen for godkendelsen af disse stoffer være den samme.

               (7)

               Derfor bør dikobberoxid godkendes til anvendelse i biocidholdige produkter af produkttype 21, forudsat at visse specifikationer og betingelser er opfyldt.

               (8)

               Der bør gå en rimelig tid, inden et aktivstof godkendes, således at de berørte parter kan træffe de fornødne forberedelser til at opfylde de nye krav.

               (9)

               Foranstaltningerne i denne forordning er i overensstemmelse med udtalelse fra Det Stående Udvalg for Biocidholdige Produkter —

         VEDTAGET DENNE FORORDNING:
   Artikel 1
   Dikobberoxid godkendes som et aktivstof til anvendelse i biocidholdige produkter af produkttype 21 med forbehold af specifikationerne og betingelserne i bilaget.
   Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 5. juli 2016.

            På Kommissionens vegne

         Jean-Claude JUNCKER

            Formand

      (1)  EUT L 167 af 27.6.2012, s. 1.

      (2)  Kommissionens delegerede forordning (EU) nr. 1062/2014 af 4. august 2014 om det arbejdsprogram for systematisk undersøgelse af alle eksisterende aktivstoffer i biocidholdige produkter, der er omhandlet i Europa-Parlamentets og Rådets forordning (EU) nr. 528/2012 (EUT L 294 af 10.10.2014, s. 1).

      BILAG

                  Almindeligt anvendt navn

                  IUPAC-navn
                  Identifikationsnr.

                  Aktivstoffets minimumsrenhedsgrad (1)

                  Godkendelsesdato

                  Udløbsdato for godkendelsen

                  Produkttype

                  Særlige betingelser

                  Dikobberoxid

                  IUPAC-navn:
                  Kobber(I)oxid
                  EF-nr.: 215-270-7
                  CAS-nr.: 1317-39-1

                  94,2 % w/w

                  1. januar 2018

                  31. december 2025

                  21

                  Ved vurderingen af produktet skal der lægges særlig vægt på den eksponering, de risici og den effektivitet, der er forbundet med alle anvendelser, som er omfattet af ansøgningen om godkendelse, men som ikke har været behandlet i risikovurderingen af aktivstoffet på EU-plan.
                  I tilfælde af at produkter, der indeholder dikobberoxid, efterfølgende godkendes til anvendelse af ikkeerhvervsmæssige brugere, skal personer, der gør produkter indeholdende dikobberoxid tilgængelige på markedet for ikkeerhvervsmæssige brugere, sikre, at produkterne leveres med passende handsker.
                  Godkendelserne af biocidholdige produkter meddeles på følgende betingelser:

                              1)

                              For industrielle og erhvervsmæssige brugere skal der fastsættes sikre arbejdsprocedurer og passende administrative foranstaltninger. Når eksponeringen ikke på anden måde kan nedbringes til et acceptabelt niveau, skal produkterne anvendes med passende personlige værnemidler.

                              2)

                              Det skal af etiketter og eventuelt foreliggende brugsanvisninger fremgå, at børn skal holdes på afstand, indtil behandlede overflader er tørre.

                              3)

                              Det skal af etiketter og eventuelt foreliggende sikkerhedsdatablade for de godkendte produkter fremgå, at al anvendelse, vedligeholdelse og reparation skal foregå inden for et begrænset område, på et hårdt og uigennemtrængeligt underlag med inddæmning eller på jorden, som skal have en tæt afdækning, for at undgå spild og mindske udslip i miljøet, og at eventuelt spild eller affald indeholdende dikobberoxid skal indsamles med henblik på genanvendelse eller bortskaffes.

                              4)

                              For produkter, som kan føre til restkoncentrationer i fødevarer eller foder, undersøges behovet for at fastsætte nye eller ændre eksisterende maksimalgrænseværdier i overensstemmelse med Europa-Parlamentets og Rådets forordning (EF) nr. 470/2009 (2) eller Europa-Parlamentets og Rådets forordning (EF) nr. 396/2005 (3), og der træffes alle hensigtsmæssige risikobegrænsende foranstaltninger til at sikre, at gældende maksimalgrænseværdier ikke overskrides.

         (1)  Europa-Parlamentets og Rådets forordning (EF) nr. 396/2005 af 23. februar 2005 om maksimalgrænseværdier for pesticidrester i eller på vegetabilske og animalske fødevarer og foderstoffer og om ændring af Rådets direktiv 91/414/EØF (EUT L 70 af 16.3.2005, s. 1).

         (2)  Europa-Parlamentets og Rådets forordning (EF) nr. 470/2009 af 6. maj 2009 om fællesskabsprocedurer for fastsættelse af grænseværdier for restkoncentrationer af farmakologisk virksomme stoffer i animalske fødevarer, om ophævelse af Rådets forordning (EØF) nr. 2377/90 og om ændring af Europa-Parlamentets og Rådets direktiv 2001/82/EF og Europa-Parlamentets og Rådets forordning (EF) nr. 726/2004 (EUT L 152 af 16.6.2009, s. 11).

         (3)  Europa-Parlamentets og Rådets forordning (EF) nr. 396/2005 af 23. februar 2005 om maksimalgrænseværdier for pesticidrester i eller på vegetabilske og animalske fødevarer og foderstoffer og om ændring af Rådets direktiv 91/414/EØF (EUT L 70 af 16.3.2005, s. 1).


title: Rådets gennemførelsesforordning (EU) nr. 673/2012 af 23. juli 2012 om gennemførelse af artikel 32, stk. 1, i forordning (EU) nr. 36/2012 om restriktive foranstaltninger på baggrund af situationen i Syrien

text:
               24.7.2012

               DA

               Den Europæiske Unions Tidende

               L 196/8

         RÅDETS GENNEMFØRELSESFORORDNING (EU) Nr. 673/2012
   af 23. juli 2012
   om gennemførelse af artikel 32, stk. 1, i forordning (EU) nr. 36/2012 om restriktive foranstaltninger på baggrund af situationen i Syrien
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde,
   under henvisning til forordning (EU) nr. 36/2012 (1), særlig artikel 32, stk. 1, og
   ud fra følgende betragtninger:

               (1)

               Den 18. januar 2012 vedtog Rådet forordning (EU) nr. 36/2012.

               (2)

               I betragtning af den alvorlige situation i Syrien og i overensstemmelse med Rådets gennemførelsesafgørelse 2012/424/FUSP af 23. juli 2012 om gennemførelse af Rådets afgørelse 2011/782/FUSP om restriktive foranstaltninger over for Syrien (2) bør der tilføjes yderligere personer og enheder på listen over fysiske og juridiske personer, enheder eller organer, der er omfattet af de restriktive foranstaltninger, som findes i bilag II til forordning (EU) nr. 36/2012 —

         VEDTAGET DENNE FORORDNING:
   Artikel 1
   De personer og enheder, der er opført på listen i bilaget til nærværende forordning, tilføjes på listen i bilag II til forordning (EU) nr. 36/2012.
   Artikel 2
   Denne forordning træder i kraft på dagen for offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 23. juli 2012.

            På Rådets vegne

         C. ASHTON

            Formand

      (1)  EUT L 16 af 19.1.2012, s. 1.

      (2)  Se side 81 i denne EUT.

      BILAG

         Personer og enheder, der er omhandlet i artikel 1

         Personer

                  Navn

                  Identificerende oplysninger

                  Begrundelse

                  Opført på listen den

                  1.

                  Brigadegeneral
                  Sha’afiq Masa

                  Direktør for hærens efterretningstjenestes afdeling 215 (Damaskus). Ansvarlig for tortur af fængslede modstandere af regimet. Deltager i undertrykkelse af civile.

                  24.7.2012

                  2.

                  Brigadegeneral
                  Burhan Qadour

                  Direktør for hærens efterretningstjenestes afdeling 291 (Damaskus). Ansvarlig for tortur af fængslede modstandere af regimet.

                  24.7.2012

                  3.

                  Brigadegeneral
                  Salah Hamad

                  Vicedirektør for hærens efterretningstjenestes afdeling 291. Ansvarlig for tortur af fængslede modstandere af regimet.

                  24.7.2012

                  4.

                  Brigadegeneral Muhammad
                  (eller: Mohammed) Khallouf (alias. Abou Ezzat)

                  Direktør for hærens efterretningstjenestes afdeling 235, som kaldes "Palæstina" (Damaskus) og udgør kernen i hærens retshåndhævelsessystem. Deltager direkte i undertrykkelse af modstandere af regimet. Ansvarlig for tortur af fængslede modstandere af regimet.

                  24.7.2012

                  5.

                  Generalmajor Riad al-Ahmed

                  Direktør for hærens efterretningstjenestes afdeling i Latakia. Ansvarlig for tortur af og drab på fængslede modstandere af regimet.

                  24.7.2012

                  6.

                  Brigadegeneral
                  Abdul Salam Fajr Mahmoud

                  Direktør for luftvåbnets efterretningstjenestes afdeling i Bab Touma (Damaskus). Ansvarlig for tortur af fængslede modstandere af regimet.

                  24.7.2012

                  7.

                  Brigadegeneral
                  Jawdat al-Ahmed

                  Direktør for luftvåbnets efterretningstjenestes afdeling i Homs. Ansvarlig for tortur af fængslede modstandere af regimet.

                  24.7.2012

                  8.

                  Oberst
                  Qusay Mihoub

                  Direktør for luftvåbnets efterretningstjenestes afdeling i Deraa (udsendt fra Damaskus til Deraa, da demonstrationerne begyndte i denne by). Ansvarlig for tortur af fængslede modstandere af regimet.

                  24.7.2012

                  9.

                  Oberst
                  Suhail Al-Abdullah

                  Direktør for luftvåbnets efterretningstjenestes afdeling i Latakia. Ansvarlig for tortur af fængslede modstandere af regimet.

                  24.7.2012

                  10.

                  Brigadegeneral
                  Khudr Khudr

                  Direktør for den centrale efterretningstjenestes afdeling i Latakia. Ansvarlig for tortur af fængslede modstandere af regimet.

                  24.7.2012

                  11.

                  Brigadegeneral
                  Ibrahim Ma’ala

                  Direktør for den centrale efterretningstjenestes afdeling 285 (Damaskus) (trådte i stedet for brigadegeneral Hussam Fendi i slutningen af 2011). Ansvarlig for tortur af fængslede modstandere af regimet.

                  24.7.2012

                  12.

                  Brigadegeneral
                  Firas Al-Hamed

                  Direktør for den centrale efterretningstjenestes afdeling 318 (Homs). Ansvarlig for tortur af fængslede modstandere af regimet.

                  24.7.2012

                  13.

                  Brigadegeneral
                  Hussam Luqa

                  Siden april 2012 direktør for Direktoratet for Politisk Sikkerheds afdeling i Homs (brigadegeneral Nasr al-Alis efterfølger). Ansvarlig for tortur af fængslede modstandere af regimet.

                  24.7.2012

                  14.

                  Brigadegeneral
                  Taha Taha

                  Ansvarlig for Direktoratet for Politisk Sikkerheds lokaliteter for afdelingen i Latakia. Ansvarlig for tortur af fængslede modstandere af regimet.

                  24.7.2012

                  15.

                  Brigadegeneral
                  Nasr al-Ali

                  Ansvarlig for Direktoratet for Politisk Sikkerheds lokaliteter i Deraa siden april 2012 (tidligere direktør for afdelingen i Homs). Ansvarlig for tortur af fængslede modstandere af regimet.

                  24.7.2012

                  16.

                  Bassel Bilal

                  Polititjenestemand ved centralfængslet i Idlib. Har deltaget direkte i tortur af fængslede modstandere af regimet i centralfængslet i Idlib.

                  24.7.2012

                  17.

                  Ahmad Kafan

                  Polititjenestemand ved centralfængslet i Idlib. Har deltaget direkte i tortur af fængslede modstandere af regimet i centralfængslet i Idlib.

                  24.7.2012

                  18.

                  Bassam al-Misri

                  Polititjenestemand ved centralfængslet i Idlib. Har deltaget direkte i tortur af fængslede modstandere af regimet i centralfængslet i Idlib.

                  24.7.2012

                  19.

                  Ahmed al-Jarroucheh

                  Fødselsdato: 1957

                  Direktør for den centrale efterretningstjenestes udenrigsafdeling (afdeling 279). Som direktør er han ansvarlig for den centrale efterretningstjenestes funktion på de syriske ambassader. Han deltager direkte i de syriske myndigheders undertrykkelse af modstandere af regimet og er navnlig ansvarlig for undertrykkelse af den syriske opposition i udlandet.

                  24.7.2012

                  20.

                  Michel Kassouha
                  (alias Ahmed Salem; alias Ahmed Salem Hassan)

                  Fødselsdato:den 1. februar 1948

                  Som medlem af den syriske sikkerhedstjeneste siden starten af 1970'erne er han involveret i kampen mod modstanderne af regimet i Frankrig og Tyskland. Har siden marts 2006 været ansvarlig for forbindelser i den syriske centrale efterretningstjenestes afdeling 273. Som en historisk leder er han tæt på direktøren for den centrale efterretningstjeneste Ali Mamlouk, som er en af regimets vigtigste sikkerhedschefer og har været omfattet af EU's restriktive foranstaltninger siden den 9. maj 2011. Han støtter direkte regimets undertrykkelse af modstandere og er navnlig ansvarlig for undertrykkelse af den syriske opposition i udlandet.

                  24.7.2012

                  21.

                  General Ghassan Jaoudat Ismail

                  Fødselsdato: 1960
                  Oprindelsessted: Derikich, Tartousregionen.

                  Ansvarlig for luftvåbnets efterretningstjenestes afdeling for missioner, som i samarbejde med afdelingen for specialoperationer leder luftvåbnets efterretningstjenestes elitetropper, der spiller en vigtig rolle i den undertrykkelse, som regimet gennemfører. Som ansvarlig er Ghassan Jaoudat Ismail en af lederne i militæret, som direkte iværksætter regimets undertrykkelse af dets modstandere.

                  24.7.2012

                  22.

                  General Amer al-Achi (alias Amis al Ashi; alias Ammar Aachi; alias Amer Ashi)

                  Uddannet på militærskolen i Alep, chef for luftvåbnets efterretningstjenestes efterretningsafdeling (siden 2012), står den syriske forsvarsminister Daoud Rajah nær. Amer al-Achi er i kraft af sine opgaver inden for luftvåbnets efteretningstjeneste involveret i undertrykkelsen af den syriske opposition.

                  24.7.2012

                  23.

                  General Mohammed Ali Nasr (eller: Mohammed Ali Naser)

                  Fødselsdato: ca. 1964

                  Står præsidentens yngre bror Maher al-Assad nær. Har tilbragt hovedparten af sin karriere inden for republikanergarden. Han blev i 2010 indlemmet i den centrale efterretningstjenestes indenrigsafdeling (også kaldet afdeling 251), som er ansvarlig for at bekæmpe politisk modstand. Som en af de vigtigste ledere deltager general Mohammed Ali direkte i undertrykkelsen af modstandere af regimet.

                  24.7.2012

                  24.

                  General Issam Hallaq

                  Stabschef for luftvåbnet siden 2010. Har kommandoen over luftoperationer mod modstandere af regimet.

                  24.7.2012

                  25.

                  Ezzedine Ismael

                  Fødselsdato: i midten af 1940'erne (formentlig 1947).
                  Fødested: Bastir. Jablehregionen.

                  Pensioneret general og historisk leder for luftvåbnets efterretningstjeneste, som han blev leder for i starten af 00'erne. Han blev udnævnt til politisk rådgiver og sikkerhedsrådgiver for præsidenten i 2006. Som politisk rådgiver og sikkerhedsrådgiver for den syriske præsident er Ezzedine Ismael involveret i den undertrykkende politik, som føres af regimet mod dets modstandere.

                  24.7.2012

                  26.

                  Samir Joumaa (alias Abou Sami)

                  Fødselsdato: ca. 1962

                  Han har i tæt på 20 år været kabinetchef for Mohammad Nassif Kheir Bek, der er en af Bachar al-Assads vigtigste sikkerhedsrådgivere (som officielt bestrider posten som stedfortræder for vicepræsident Farouk al-Chareh). Samir Joumaa er i kraft af sine nære forbindelser til Bachar al-Asad og Mohammed Nassif Kheir Bek involveret i den undertrykkende politik, der føres af regimet mod dets modstandere.

                  24.7.2012

         Enheder

                  Navn

                  Identificerende oplysninger

                  Begrundelse

                  Opført på listen den

                  1.

                  Drex Technologies S.A.

                  Startdato: den 4. juli 2000
                  Registreringsnummer: 394678
                  Direktør: Rami Makhlouf
                  Registreret agent: Mossack Fonseca & Co (BVI) Ltd

                  Drex Technologies ejes fuldstændigt af Rami Makhlouf, som er opført på EU's liste med sanktioner, fordi han har ydet finansiel støtte til regimet i Syrien. Rami Makhlouf bruger Drex Technologies til at fremme og forvalte sine internationale finansielle holdingselskaber, herunder aktiemajoriteten i SyriaTel, som EU før har opført på listen med den begrundelse, at det også yder finansiel støtte til regimet i Syrien.

                  24.7.2012

                  2.

                  Cotton Marketing Organisation

                              Adresse: Bab Al-Faraj P.O. Box 729, Alep

                              Tlf.: +96321 2239495/6/7/8

                              Cmo-aleppo@mail.sy

                              www.cmo.gov.sy

                  Statsejet virksomhed. Yder finansiel bistand til regimet i Syrien.

                  3.

                  Syrian Arab Airlines (alias SAA, alias Syrian Air)

                              Al-Mohafazeh Square, P.O. Box 417, Damaskus, Syrien

                              Tlf.: +963112240774

                  Offentlig virksomhed kon-trolleret af regimet. Yder finansiel støtte til regimet.

                  24.7.2012


title: Kommissionens gennemførelsesforordning (EU) 2016/131 af 1. februar 2016 om godkendelse af CMIT/MIT (3:1) som et eksisterende aktivstof til anvendelse i biocidholdige produkter af produkttype 2, 4, 6, 11, 12 og 13 (EØS-relevant tekst)

text:
               2.2.2016

               DA

               Den Europæiske Unions Tidende

               L 25/48

         KOMMISSIONENS GENNEMFØRELSESFORORDNING (EU) 2016/131
   af 1. februar 2016
   om godkendelse af CMIT/MIT (3:1) som et eksisterende aktivstof til anvendelse i biocidholdige produkter af produkttype 2, 4, 6, 11, 12 og 13
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 528/2012 af 22. maj 2012 om tilgængeliggørelse på markedet og anvendelse af biocidholdige produkter (1), særlig artikel 89, stk. 1, tredje afsnit, og
   ud fra følgende betragtninger:

               (1)

               I Kommissionens delegerede forordning (EU) nr. 1062/2014 (2) er der opstillet en liste over eksisterende aktivstoffer, som skal vurderes med henblik på eventuel godkendelse til brug i biocidholdige produkter. Denne liste omfatter CMIT/MIT (3:1).

               (2)

               CMIT/MIT (3:1) er i overensstemmelse med artikel 16, stk. 2, i Europa-Parlamentets og Rådets direktiv 98/8/EF (3) blevet vurderet til anvendelse i produkttype 2, desinfektionsmidler til privat brug og brug i det offentlige sundhedsvæsen og andre biocidholdige produkter, produktgruppe 4, desinfektionsmidler til brug i forbindelse med levnedsmidler og fodringssteder, produkttype 6, konserveringsmidler til anvendelse i beholdere, produkttype 11, konserveringsmidler til væske i køle- og processystemer, produkttype 12, midler mod slim og produkttype 13, konserveringsmidler til væsker, der anvendes ved metalbearbejdning, som defineret i bilag V til nævnte direktiv, hvilket svarer til henholdsvis produkttype 2, 4, 6, 11, 12 og 13 i bilag V til forordning (EU) nr. 528/2012.

               (3)

               Frankrig blev udpeget som kompetent vurderingsmyndighed og sendte vurderingsrapporter sammen med sine henstillinger til Kommissionen den 19. oktober 2011, den 27. november 2012 og den 22. april 2013 i overensstemmelse med artikel 14, stk. 4 og 6, i forordning (EF) nr. 1451/2007 (4).

               (4)

               I overensstemmelse med artikel 7, stk. 1, litra b), i delegeret forordning (EU) nr. 1062/2014 fremsatte Udvalget for Biocidholdige Produkter den 5. februar 2015, den 14. april 2015 og den 17. juni 2015 Det Europæiske Kemikalieagenturs udtalelser, hvori der var taget hensyn til den kompetente vurderingsmyndigheds konklusioner.

               (5)

               Det fremgår af disse udtalelser, at de biocidholdige produkter, der anvendes til produkttype 2, 4, 6, 11, 12 og 13, og som indeholder CMIT/MIT (3:1), kan forventes at opfylde kravene i artikel 5 i direktiv 98/8/EF, forudsat at visse betingelser vedrørende dets anvendelse er opfyldt.

               (6)

               Derfor bør CMIT/MIT (3:1) godkendes til anvendelse i biocidholdige produkter af produkttype 2, 4, 6, 11, 12 og 13, forudsat at visse specifikationer og betingelser er opfyldt.

               (7)

               Med hensyn til anvendelse i produkttype 4 blev det i vurderingen ikke behandlet, at biocidholdige produkter, der indeholder CMIT/MIT (3:1), kan indgå i materialer og genstande bestemt til direkte eller indirekte kontakt med fødevarer, jf. artikel 1, stk. 1, i Europa-Parlamentets og Rådets forordning (EF) nr. 1935/2004 (5). For sådanne materialer kan det kræves, at der fastsættes specifikke grænser for migration over i fødevarer, jf. artikel 5, stk. 1, litra e), i nævnte forordning. Godkendelsen bør derfor ikke omfatte en sådan anvendelse, medmindre Kommissionen har vedtaget sådanne grænser, eller det ved ovennævnte forordning er blevet fastsat, at sådanne grænser ikke er nødvendige.

               (8)

               Eftersom CMIT/MIT (3:1) opfylder kriterierne for klassificering som hudsensibiliserende i kategori 1, som defineret i bilag I til Europa-Parlamentets og Rådets forordning (EF) nr. 1272/2008 (6), bør behandlede artikler, som er behandlet med eller indeholder CMIT/MIT (3:1) være behørigt mærket, når de bringes i omsætning.

               (9)

               Der bør gå en vis tid, inden et aktivstof godkendes, således at de berørte parter kan træffe de fornødne forberedelser til at opfylde de nye krav.

               (10)

               Foranstaltningerne i denne forordning er i overensstemmelse med udtalelse fra Det Stående Udvalg for Biocidholdige Produkter —

         VEDTAGET DENNE FORORDNING:
   Artikel 1
   CMIT/MIT (3:1) godkendes som et aktivstof til anvendelse i biocidholdige produkter af produkttype 2, 4, 6, 11, 12 og 13 med forbehold for specifikationerne og betingelserne i bilaget.
   Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 1. februar 2016.

            På Kommissionens vegne

         Jean-Claude JUNCKER

            Formand

      (1)  EUT L 167 af 27.6.2012, s. 1.

      (2)  Kommissionens delegerede forordning (EU) nr. 1062/2014 af 4. august 2014 om det arbejdsprogram for systematisk undersøgelse af alle eksisterende aktivstoffer i biocidholdige produkter, der er omhandlet i Europa-Parlamentets og Rådets forordning (EU) nr. 528/2012 (EUT L 294 af 10.10.2014, s. 1).

      (3)  Europa-Parlamentets og Rådets direktiv 98/8/EF af 16. februar 1998 om markedsføring af biocidholdige produkter (EFT L 123 af 24.4.1998, s. 1).

      (4)  Kommissionens forordning (EF) nr. 1451/2007 af 4. december 2007 om den anden fase af det tiårs arbejdsprogram, der er omhandlet i artikel 16, stk. 2, i Europa-Parlamentets og Rådets direktiv 98/8/EF om markedsføring af biocidholdige produkter (EUT L 325 af 11.12.2007, s. 3).

      (5)  Europa-Parlamentets og Rådets forordning (EF) nr. 1935/2004 af 27. oktober 2004 om materialer og genstande bestemt til kontakt med fødevarer og om ophævelse af direktiv 80/590/EØF og 89/109/EØF (EUT L 338 af 13.11.2004, s. 4).

      (6)  Europa-Parlamentets og Rådets forordning (EF) nr. 1272/2008 af 16. december 2008 om klassificering, mærkning og emballering af stoffer og blandinger og om ændring og ophævelse af direktiv 67/548/EØF og 1999/45/EF og om ændring af forordning (EF) nr. 1907/2006 (EUT L 353 af 31.12.2008, s. 1).

      BILAG

                  Almindeligt anvendt navn

                  IUPAC-navn
                  Identifikationsnr.

                  Aktivstoffets minimumsrenhedsgrad (1)

                  Godkendelsesdato

                  Udløbsdato for godkendelsen

                  Produkttype

                  Særlige betingelser

                  CMIT/MIT (3:1)

                  IUPAC-navn:
                  Reaktionsblanding af 5-chlor-2-methyl-2H-isothiazol-3-on og 2-methyl-2H-isothiazol-3-on (3:1)
                  EF-nr.: Ikke relevant
                  CAS-nr.: 55965-84-9

                  579 g/kg (beregnet tørvægt).
                  Aktivstoffet er fremstillet som teknisk koncentrat (TK) med forskellige opløsnings- og stabiliseringsmidler.

                  1. juli 2017

                  30. juni 2027

                  2

                  Ved vurderingen af produktet skal der lægges særlig vægt på den eksponering, den risiko og den effektivitet, der er forbundet med alle anvendelser, der er omfattet af ansøgningen om godkendelse, men som ikke har været behandlet i risikovurderingen af aktivstoffet på EU-plan.
                  Godkendelserne af biocidholdige produkter gives på følgende betingelse:
                  Til erhvervsmæssig brug skal der fastsættes sikre arbejdsprocedurer og passende administrative foranstaltninger. Produkterne skal anvendes med de fornødne personlige værnemidler i tilfælde, hvor eksponeringen ikke kan reduceres ved andre midler.
                  Behandlede artikler kan bringes i omsætning på følgende betingelse:
                  Den person, som er ansvarlig for at bringe en behandlet genstand, som er blevet behandlet med eller indeholder CMIT/MIT (3:1), i omsætning, skal sikre, at mærkningen af denne behandlede genstand indeholder de oplysninger, der er anført i artikel 58, stk. 3, andet afsnit, i forordning (EU) nr. 528/2012.

                  4

                  Ved vurderingen af produktet skal der lægges særlig vægt på den eksponering, den risiko og den effektivitet, der er forbundet med alle anvendelser, der er omfattet af ansøgningen om godkendelse, men som ikke har været behandlet i risikovurderingen af aktivstoffet på EU-plan.
                  Godkendelser af biocidholdige produkter gives på følgende betingelser:

                              1)

                              Til erhvervsmæssig brug skal der fastsættes sikre arbejdsprocedurer og passende administrative foranstaltninger. Produkterne skal anvendes med de fornødne personlige værnemidler i tilfælde, hvor eksponeringen ikke kan reduceres ved andre midler.

                              2)

                              I betragtning af de risici, der er konstateret for erhvervsmæssige brugere, må biocidholdige produkter kun påfyldes ved hjælp af automatiske systemer, medmindre det kan godtgøres, at risikoen kan reduceres til et acceptabelt niveau.

                              3)

                              For produkter, som kan føre til restkoncentrationer i fødevarer eller foder, skal behovet for at fastsætte nye eller ændre eksisterende maksimalgrænseværdier i overensstemmelse med Europa-Parlamentets og Rådets forordning (EF) nr. 470/2009 (2) eller Europa-Parlamentets og Rådets forordning (EF) nr. 396/2005 (3) undersøges, og der skal træffes alle hensigtsmæssige risikobegrænsende foranstaltninger til at sikre, at de gældende maksimalgrænseværdier ikke overskrides.

                              4)

                              Produkter må ikke indgå i materialer og genstande bestemt til kontakt med fødevarer, jf. artikel 1, stk. 1, i forordning (EF) nr. 1935/2004, medmindre Kommissionen har fastsat specifikke grænser for migration af CMIT/MIT (3:1) over i fødevarer, eller det ved ovennævnte forordning er blevet fastsat, at sådanne grænser ikke er nødvendige.

                        Behandlede artikler kan bringes i omsætning på følgende betingelse:
                  Den person, som er ansvarlig for at bringe en behandlet genstand, som er blevet behandlet med eller indeholder CMIT/MIT (3:1), i omsætning, skal sikre, at mærkningen af denne behandlede genstand indeholder de oplysninger, der er anført i artikel 58, stk. 3, andet afsnit, i forordning (EU) nr. 528/2012.

                  6

                  Ved vurderingen af produktet skal der lægges særlig vægt på den eksponering, den risiko og den effektivitet, der er forbundet med alle anvendelser, der er omfattet af ansøgningen om godkendelse, men som ikke har været behandlet i risikovurderingen af aktivstoffet på EU-plan.
                  Godkendelser af biocidholdige produkter gives på følgende betingelser:

                              1)

                              Til industriel eller erhvervsmæssig brug skal der fastsættes sikre arbejdsprocedurer og passende administrative foranstaltninger. Produkterne skal anvendes med de fornødne personlige værnemidler i tilfælde, hvor eksponeringen ikke kan reduceres ved andre midler.

                              2)

                              I betragtning af miljørisiciene må biocidholdige produkter ikke anvendes til konservering af væsker til papir- og papirmasseforarbejdning, medmindre det kan godtgøres, at risiciene kan reduceres til et acceptabelt niveau.

                        Behandlede artikler kan bringes i omsætning på følgende betingelser:

                              1)

                              I betragtning af de risici, der er konstateret for menneskers sundhed, må blandinger, der er behandlet med eller indeholder CMIT/MIT (3:1), som bringes i omsætning til anvendelse af den brede offentlighed, ikke indeholde CMIT/MIT (3:1) ved en koncentration, der udløser klassificering som hudsensibiliserende, medmindre eksponeringen kan undgås på anden måde end ved anvendelse af personlige værnemidler.

                              2)

                              I betragtning af de risici, der er konstateret for menneskers sundhed, må flydende rensemidler, der er behandlet med eller indeholder CMIT/MIT (3:1), som bringes i omsætning til anvendelse af erhvervsmæssige brugere, ikke indeholde CMIT/MIT (3:1) ved en koncentration, der udløser klassificering som hudsensibiliserende, medmindre eksponeringen kan undgås på anden måde end ved anvendelse af personlige værnemidler.

                              3)

                              I betragtning af de risici, der er konstateret for menneskers sundhed, må blandinger, der er behandlet med eller indeholder CMIT/MIT (3:1) ud over flydende rensemidler, og som bringes i omsætning til anvendelse af erhvervsmæssige brugere, ikke indeholde CMIT/MIT (3:1) ved en koncentration, der udløser klassificering som hudsensibiliserende, medmindre eksponeringen kan undgås på anden måde end ved anvendelse af personlige værnemidler.

                              4)

                              Den person, som er ansvarlig for at bringe en behandlet genstand, som er blevet behandlet med eller indeholder CMIT/MIT (3:1), i omsætning, skal sikre, at mærkningen af denne behandlede genstand indeholder de oplysninger, der er anført i artikel 58, stk. 3, andet afsnit, i forordning (EU) nr. 528/2012.

                  11

                  Ved vurderingen af produktet skal der lægges særlig vægt på den eksponering, den risiko og den effektivitet, der er forbundet med alle anvendelser, der er omfattet af ansøgningen om godkendelse, men som ikke har været behandlet i risikovurderingen af aktivstoffet på EU-plan.
                  Godkendelser af biocidholdige produkter gives på følgende betingelser:

                              1)

                              Til erhvervsmæssig brug skal der fastsættes sikre arbejdsprocedurer og passende administrative foranstaltninger. Produkterne skal anvendes med de fornødne personlige værnemidler i tilfælde, hvor eksponeringen ikke kan reduceres ved andre midler.

                              2)

                              I betragtning af de miljørisici, der er konstateret, må produkter ikke godkendes til konservering af væsker til fotografisk forarbejdning, behandlingsopløsning til trækonservering, eller til anvendelse i store åbne recirkulationskølesystemer, medmindre det kan godtgøres, at risiciene kan reduceres til et acceptabelt niveau.

                              3)

                              I betragtning af de miljørisici, der er konstateret, og medmindre det kan godtgøres, at risiciene kan reduceres til et acceptabelt niveau, skal produkternes etiketter og eventuelle sikkerhedsdatablade angive, at:

                                          a)

                                          ved anvendelse i små åbne recirkulationskølesystemer, skal der etableres risikobegrænsende foranstaltninger for at reducere den direkte forurening af det terrestriske miljø via luftdeposition.

                                          b)

                                          ved andre anvendelsesformål end dem, der er anført under betingelse 2, skal udledning af spildevand fra anlægget ledes over i et spildevandsrensningsanlæg.

                        Behandlede artikler kan bringes i omsætning på følgende betingelse:
                  Den person, som er ansvarlig for at bringe en behandlet genstand, som er blevet behandlet med eller indeholder CMIT/MIT (3:1), i omsætning, skal sikre, at mærkningen af denne behandlede genstand indeholder de oplysninger, der er anført i artikel 58, stk. 3, andet afsnit, i forordning (EU) nr. 528/2012.

                  12

                  Ved vurderingen af produktet skal der lægges særlig vægt på den eksponering, den risiko og den effektivitet, der er forbundet med alle anvendelser, der er omfattet af ansøgningen om godkendelse, men som ikke har været behandlet i risikovurderingen af aktivstoffet på EU-plan.
                  Godkendelser af biocidholdige produkter gives på følgende betingelser:

                              1)

                              Til erhvervsmæssig brug skal der fastsættes sikre arbejdsprocedurer og passende administrative foranstaltninger. Produkterne skal anvendes med de fornødne personlige værnemidler i tilfælde, hvor eksponeringen ikke kan reduceres ved andre midler.

                              2)

                              I betragtning af de miljørisici, der er konstateret, må produkter ikke godkendes til anvendelse i offshoreanlæg, medmindre det kan godtgøres, at risiciene kan reduceres til et acceptabelt niveau.

                              3)

                              I betragtning af de risici, der er konstateret for menneskers sundhed, skal etiketter eller sikkerhedsdatablade for produkter, der er godkendt til offshoreanlæg, angive, at boremudder ikke må indeholde CMIT/MIT (3:1) ved en koncentration, der udløser klassificering som hudsensibiliserende, medmindre der kan fastsættes sikre arbejdsprocedurer og passende administrative foranstaltninger for arbejdstagere.

                              4)

                              I betragtning af de miljørisici, der er konstateret, skal etiketter eller sikkerhedsdatablade for produkter, der er godkendt til anvendelse i papirfabrikker, angive, at der er behov for en passende fortynding af den industrielle udledning fra anlægget i vandløbet efter mekanisk/kemisk behandling eller efter behandling i et spildevandsrensningsanlæg, medmindre det godtgøres, at risikoen kan reduceres til et acceptabelt niveau med andre midler.

                        Behandlede artikler kan bringes i omsætning på følgende betingelse:
                  Den person, som er ansvarlig for at bringe en behandlet genstand, som er blevet behandlet med eller indeholder CMIT/MIT (3:1), i omsætning, skal sikre, at mærkningen af denne behandlede genstand indeholder de oplysninger, der er anført i artikel 58, stk. 3, andet afsnit, i forordning (EU) nr. 528/2012.

                  13

                  Ved vurderingen af produktet skal der lægges særlig vægt på den eksponering, den risiko og den effektivitet, der er forbundet med alle anvendelser, der er omfattet af ansøgningen om godkendelse, men som ikke har været behandlet i risikovurderingen af aktivstoffet på EU-plan.
                  Godkendelser af biocidholdige produkter gives på følgende betingelser:

                              1)

                              Til erhvervsmæssig brug skal der fastsættes sikre arbejdsprocedurer og passende administrative foranstaltninger. Produkterne skal anvendes med de fornødne personlige værnemidler i tilfælde, hvor eksponeringen ikke kan reduceres ved andre midler.

                              2)

                              I betragtning af de risici, der er konstateret for erhvervsmæssige brugere, skal påfyldning af produkterne i væsker, der anvendes ved metalbearbejdning, være halvautomatiseret eller automatiseret, medmindre det kan godtgøres, at risiciene kan reduceres til et acceptabelt niveau på anden måde.

                              3)

                              I betragtning af de risici, der er konstateret for erhvervsmæssige brugere, skal sikkerhedsdatablade, hvis de medfølger, samt mærkater angive, at produkterne ikke må anvendes i væsker, der anvendes ved metalbearbejdning, ved en koncentration, der udløser klassificering som hudsensibiliserende, medmindre det godtgøres, at risiciene kan reduceres til et acceptabelt niveau med andre midler.

                        Behandlede artikler kan bringes i omsætning på følgende betingelse:
                  Den person, som er ansvarlig for at bringe en behandlet genstand, som er blevet behandlet med eller indeholder CMIT/MIT (3:1), i omsætning, skal sikre, at mærkningen af denne behandlede genstand indeholder de oplysninger, der er anført i artikel 58, stk. 3, andet afsnit, i forordning (EU) nr. 528/2012.

         (1)  Renheden som angivet i denne kolonne er det minimum af renheden af aktivstoffet, der er anvendt til vurderingen efter artikel 16, stk. 2, i direktiv 98/8/EF. Aktivstoffet i det produkt, der bringes i omsætning, kan have samme eller en anden renhedsgrad, hvis der er påvist teknisk ækvivalens med det vurderede aktivstof.

         (2)  Europa-Parlamentets og Rådets forordning (EF) nr. 470/2009 af 6. maj 2009 om fællesskabsprocedurer for fastsættelse af grænseværdier for restkoncentrationer af farmakologisk virksomme stoffer i animalske fødevarer, om ophævelse af Rådets forordning (EØF) nr. 2377/90 og om ændring af Europa-Parlamentets og Rådets direktiv 2001/82/EF og Europa-Parlamentets og Rådets forordning (EF) nr. 726/2004 (EUT L 152 af 16.6.2009, s. 11).

         (3)  Europa-Parlamentets og Rådets forordning (EF) nr. 396/2005 af 23. februar 2005 om maksimalgrænseværdier for pesticidrester i eller på vegetabilske og animalske fødevarer og foderstoffer og om ændring af Rådets direktiv 91/414/EØF (EUT L 70 af 16.3.2005, s. 1).


title: Kommissionens gennemførelsesforordning (EU) nr. 1174/2012 af 5. december 2012 om godkendelse af en mindre ændring i varespecifikationen for en betegnelse, der er opført i registret over beskyttede oprindelsesbetegnelser og beskyttede geografiske betegnelser [Abbacchio Romano (BGB)]

text:
               11.12.2012

               DA

               Den Europæiske Unions Tidende

               L 337/15

         KOMMISSIONENS GENNEMFØRELSESFORORDNING (EU) Nr. 1174/2012
   af 5. december 2012
   om godkendelse af en mindre ændring i varespecifikationen for en betegnelse, der er opført i registret over beskyttede oprindelsesbetegnelser og beskyttede geografiske betegnelser [Abbacchio Romano (BGB)]
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 510/2006 af 20. marts 2006 om beskyttelse af geografiske betegnelser og oprindelsesbetegnelser for landbrugsprodukter og fødevarer (1), særlig artikel 7, stk. 4, første afsnit, og
   ud fra følgende betragtninger:

               (1)

               Kommissionen har i overensstemmelse med artikel 9, stk. 1, første afsnit, i forordning (EF) nr. 510/2006 behandlet Italiens ansøgning om godkendelse af ændringer af varespecifikationen for den beskyttede geografiske betegnelse »Abbacchio Romano«, der er registreret i henhold til Kommissionens forordning (EF) nr. 507/2009 (2).

               (2)

               Formålet med ansøgningen om ændring af varespecifikationen er at forlænge fristen for anbringelse af øremærket på lammene.

               (3)

               Kommissionen har gennemgået den pågældende ændring og konkluderet, at den er begrundet. Da der er tale om en mindre ændring, jf. artikel 9 i forordning (EF) nr. 510/2006, kan Kommissionen godkende den uden at følge den procedure, der er fastsat i samme forordnings artikel 5, 6 og 7 —

         VEDTAGET DENNE FORORDNING:
   Artikel 1
   Varespecifikationen for den beskyttede geografiske betegnelse »Abbacchio Romano« ændres som anført i bilag I.
   Artikel 2
   Enhedsdokumentet med hovedelementerne af varespecifikationen findes i bilag II.
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 5. december 2012.

            På Kommissionens vegne For formanden

         Dacian CIOLOȘ

            Medlem af Kommissionen

      (1)  EUT L 93 af 31.3.2006, s. 12.

      (2)  EUT L 151 af 16.6.2009, s. 27.

      BILAG I
      Følgende ændring i varespecifikationen for den beskyttede geografiske betegnelse »Abbacchio Romano« godkendes:
      Ændringen består i at forlænge fristen for, hvornår lam, der er bestemt til fremstilling af »Abbacchio Romano«, skal øremærkes. Tidspunktet ændres fra senest 10 dage til senest 20 dage efter fødslen.

      BILAG II

         ANSØGNING OM ÆNDRING

      Rådets forordning (EF) nr. 510/2006 vedrørende beskyttelse af geografiske betegnelser og oprindelsesbetegnelser

         Ansøgning om ændring i henhold til artikel 9

         »ABBACCHIO ROMANO«

      EF-nr.: IT-PGI-0105-0972-23.2.2012

         BGB ( X ) BOB ( )

      1.   Afsnit i varespecifikationen, som berøres af ændringen

                  —

                  

                  Produktets betegnelse

                  —

                  

                  Varebeskrivelse

                  —

                  

                  Geografisk område

                  —

                  ☒

                  Bevis for oprindelse

                  —

                  

                  Produktionsmetode

                  —

                  

                  Tilknytning:

                  —

                  

                  Mærkning

                  —

                  

                  Krav i nationale bestemmelser

                  —

                  

                  Andet [angives nærmere]

            2.   Type ændring(er):

                  —

                  ☒

                  Ændring af enhedsdokument eller resuméark

                  —

                  

                  Ændring af varespecifikationen for en registreret BOB eller BGB, for hvilken hverken enhedsdokumentet eller resuméet er offentliggjort

                  —

                  

                  Ændring af en varespecifikation, hvor der ikke kræves ændring af det offentliggjorte enhedsdokument (artikel 9, stk. 3, i forordning (EF) nr. 510/2006)

                  —

                  

                  Midlertidig ændring af varespecifikationen, fordi de offentlige myndigheder har indført obligatoriske sundheds- eller plantesundhedsforanstaltninger (artikel 9, stk. 4, i forordning (EF) nr. 510/2006)

            3.   Ændring(er):

      Punkt 4.4. Bevis for oprindelse: Ansøgning om ændring af tidspunktet for øremærkningen af dyr, der er bestemt til fremstilling af »Abbacchio Romano« BGB, fra senest 10 dage til senest 20 dage efter fødslen.
      Ansøgningen begrundes i behovet for at undgå, at der opstår infektion i øremuslingen. Det kan i visse tilfælde føre til ødelæggelse af slagtekroppen og dermed påføre opdrætteren økonomisk skade. Dette problem forekommer hovedsagelig i de varme årstider.

         ENHEDSDOKUMENT

      Rådets forordning (EF) nr. 510/2006 om beskyttelse af geografiske betegnelser og oprindelsesbetegnelser

         »ABBACCHIO ROMANO«

      EF-nr.: IT-PGI-0105-0972-23.2.2012

         BGB ( X ) BOB ( )

      1.   Betegnelse

      »Abbacchio Romano«
      2.   Medlemsstat eller tredjeland

      Italien
      3.   Beskrivelse af landbrugsproduktet eller fødevaren

      3.1.   Produkttype

                  Kategori 1.1.

                  Kød (og slagtebiprodukter), fersk

            3.2.   Beskrivelse af produktet med betegnelsen i punkt 1

      Den beskyttede geografiske betegnelse (BGB) »Abbacchio Romano« er udelukkende forbeholdt lam, som er født, opdrættet og slagtet i det i punkt 4 nævnte område. Når det udbydes til salg, skal kød fra »Abbacchio Romano« have følgende karakteristika:
      farve: være lyserødt med et hvidt ydre fedtlag;
      struktur: fin
      konsistens: kompakt med en let fedtmarmorering.
      »Abbacchio Romano« med den beskyttede geografiske betegnelse kan sælges hel og/eller udskåret på følgende måde: halvt (opnået ved en sagittal udskæring af slagtekroppen i symmetriske dele); bov; kølle; koteletter; hoved og plucks (hjerte, lunger og lever).
      Slagtekroppen af »Abbacchio Romano« skal ved slagtningen have følgende karakteristika: slagtekroppens vægt i kold tilstand, flået, med hoved og plucks: højst 8 kg; kødets farve: lyserød (farven konstateres ved at se på bugvæggens indre muskler); muskelmassens konsistens: fast (ikke serøs); fedtets farve: hvidt; fedtets konsistens: fast (konsistensen konstateres ud fra det fedtvæv, som befinder sig over haleroden og ved en omgivende temperatur på 18-20 °C); fedtlag: et moderat fedtlag på slagtekroppens udvendige side og et ikke alt for stort fedtlag ved nyrerne.
      3.3.   Råvarer (kun for forarbejdede produkter)

      Råvarerne til fremstilling af »Abbacchio Romano« BGB består af kød og dele af han- og hunlam fra de mest udbredte genotyper af får i det geografiske område: den sardiske race og krydsninger heraf, comisana-racen og krydsninger heraf, sopravvissana-racen og krydsninger heraf, massese-racen og krydsninger heraf samt merinizzata italiana-racen og krydsninger heraf. Lammene slagtes, når de er mellem 28 og 40 dage gamle, højst 8 kg slagtet vægt. De dyr, der er bestemt til fremstilling af »Abbacchio Romano IGP« skal identificeres senest 20 dage efter fødslen ved hjælp af et hertil egnet øremærke (et skilt eller en knap), som anbringes i venstre øre, og på hvis forside den fuldstændige opdrætsidentifikationskode er angivet med bogstaver og tal, mens dyrets løbenummer er angivet på bagsiden.
      3.4.   Foder (kun for produkter af animalsk oprindelse)

      Lammene skal fodres med modermælk (naturlig diegivning). Det er tilladt at give tilskud af naturlige fodermidler i form af græs og vilde planter.
      Moderfårene græsser på de naturlige overdrev, græsgange og græsenge, som er typiske for det geografiske område, som er angivet i punkt 4. Det er tilladt at give tilskud i form af tørfoder og koncentrater, men det er forbudt at anvende syntetiske stoffer og genetisk modificerede organismer.
      3.5.   Specifikke etaper af produktionen, som skal finde sted i det afgrænsede geografiske område

      Fødsel, opdræt og slagtning må kun finde sted i Lazio-regionen.
      3.6.   Særlige regler vedrørende udskæring, rivning eller emballering osv.

      —
      3.7.   Specifikke mærkningsregler

      Ved markedsføringen skal kødet fra »Abbacchio Romano« være forsynet med et mærke bestående af det specifikke logo, som sikrer produktets identifikation og oprindelse.
      Mærkningen skal foretages ved slagtningen. Kødet udbydes til salg emballeret i de udskæringer, der er beskrevet i punkt 3.2.
      Foruden det grafiske EF-symbol og angivelserne i forbindelse hermed samt de lovbestemte oplysninger er det obligatorisk, at følgende yderligere oplysninger er angivet på pakningen med tydelige og læsbare trykte bogstaver:

                  —

                  betegnelsen »Abbacchio Romano« skal stå skrevet med væsentligt større, tydelige og uslettelige bogstaver, som klart adskiller sig fra enhver anden påskrift, og efterfølges af ordene »Indicazione Geografica Protetta« (»beskyttet geografisk betegnelse«) og/eller »I.G.P.« (BGB)

                  —

                  logoet skal være trykt på slagtekroppens overflade på udskæringernes udvendige side

                  —

                  logoet består af en firkantet omkreds, som udgøres af tre farvede linjer (grøn, hvid og rød). Omkredsen brydes foroven af en rød bølgelinje, der er forbundet med en rød oval, som befinder sig inden i omkredsen, og som indeholder et stiliseret lammehoved. Forneden brydes omkredsen af påskriften »I.G.P.« skrevet med røde majuskler. Nederst i den firkantede omkreds står produktbetegnelsen »ABBACCHIO« skrevet med gule majuskler og »ROMANO« skrevet med røde majuskler.

            Betegnelsen »Abbacchio Romano« skal stå på italiensk.
      4.   Præcis afgrænsning af det geografiske område

      Hele Lazio-regionen.
      5.   Tilknytning til det geografiske område

      5.1.   Det geografiske områdes egenart

      Hele området i regionen Lazio giver takket være områdets jordbunds- og klimaforhold (meget varierende relief med kalkholdige bjerge, vulkanske bjerge, bakker og flodsletter), en årlige gennemsnitstemperatur på 13-16 °C, en årlig nedbørsmængde på mindst 650 mm langs kysten, 1 000-1 500 mm på sletterne inde i landet og op til 1 800-2 000 mm i bjergområderne Terminillo og Simbruini de gunstigste betingelser for opdræt af får, uden at dyret påføres stress.
      Lammene (»abbacchi«) opdrættes i hel eller delvis løsdrift og ernæres af mælken fra deres moderfår (naturlig diegivning). Moderfårene græsser på de naturlige overdrev, græsgange og græsenge, som er typiske for det geografiske produktionsområde, der er angivet i punkt 4. Moderfårene og lammene må ikke udsættes for tvungen fodring, stress fra omgivelserne og/eller gives hormontilskud med det formål at øge produktionen. I sommerperioden er det tilladt at drive dyrene op til de græsgange, der ligger i bjergene, sådan som der er tradition for.
      5.2.   Produktets egenart

      »Abbacchio Romano«-kød er kendetegnet ved at være lyserød i farven med et hvidt ydre fedtlag, fin i teksturen og have en kompakt konsistens med en let fedtmarmorering. Det er disse egenskaber, der har gjort »Abbacchio Romano« så kendt i regionens gastronomi, hvor det spiller en vigtig rolle i Roms og Lazios køkken og er grundlaget for omkring hundrede forskellige retter.
      5.3.   Årsagssammenhængen mellem det geografiske område og produktets kvalitet eller egenskaber (for BOB) eller produktets særlige egenskaber, omdømme eller andre kendetegn (for BGB)

      »Abbacchio Romano« har fra tidernes morgen haft en stærk tilknytning til regionen, der ikke blot kommer til udtryk i den store betydning, som fåreopdræt har for erhvervslivet og i traditionerne i hele Lazio-regionen, men også og især den anseelse, som produktet nyder hos forbrugeren. Takket være de naturlige forhold kan moderfårene græsse på de naturlige overdrev og græsgange og derved får deres lam en mælk med særlige kvaliteter. Dette skaber et yderst gunstigt samspil, som udover at fremme kvaliteten også er med til at sikre, at kødets særlige egenskaber forbliver ensartede. BGB-produktet har en stor indflydelse på regionens gastronomi, hvor den spiller en hovedrolle i Roms og Lazios traditionelle køkken, og er grundlaget for omkring hundrede forskellige retter. På det samfundsmæssige plan afspejles sammenhængen mellem produkt og territorium i de talrige folkefester på landet og festivaler med »Abbacchio Romano« i centrum, der afholdes i hele Lazio-regionen. Et særpræg er også anvendelsen af det romerske dialektudtryk »abbacchio«, der ene og alene findes i Lazio-regionen. Ifølge Chiappinos romerske ordbog betyder »abbacchio' handyr af spædlam eller lam, der lige er ophørt med at være spædlam; »lam« et handyr af får, der næsten er et år gammelt og allerede klippet to gange. I Firenze skelnes der ikke mellem disse, der betegnes begge dyr som »lam«. Nogle af leddene i processen har også specielle lokale udtryk, såsom f.eks. »sbacchiatura« eller »abbacchiatura« (slagtningen af lammene).

         Henvisning til offentliggørelsen af varespecifikationen

      http://www.politicheagricole.it/flex/cm/pages/ServeBLOB.php/L/IT/IDPagina/3335
      eller ved at gå direkte til hjemmesiden for ministeriet for landbrug, fødevarer og skovbrug, (www.politicheagricole.it), klikke på »Qualità e sicurezza« (øverst i skærmens højre side) og herefter på »Disciplinari di Produzione all’esame dell’UE«.


title: Kommissionens gennemførelsesforordning (EU) nr. 293/2011 af 23. marts 2011 om fastsættelse af tildelingskoefficient, afvisning af yderligere ansøgninger og afslutning af perioden for indgivelse af ansøgninger for disponible mængder af sukker uden for kvoten, der skal sælges på EU's marked med nedsat overskudsafgift

text:
               25.3.2011

               DA

               Den Europæiske Unions Tidende

               L 79/8

         KOMMISSIONENS GENNEMFØRELSESFORORDNING (EU) Nr. 293/2011
   af 23. marts 2011
   om fastsættelse af tildelingskoefficient, afvisning af yderligere ansøgninger og afslutning af perioden for indgivelse af ansøgninger for disponible mængder af sukker uden for kvoten, der skal sælges på EU's marked med nedsat overskudsafgift
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen) (1),
   under henvisning til Kommissionens forordning (EU) nr. 222/2011 af 3. marts 2011 om ekstraordinære foranstaltninger med hensyn til at bringe sukker og isoglucose uden for kvoten i omsætning på EU's marked med nedsat overskudsafgift i produktionsåret 2010/11 (2), særlig artikel 5, og
   ud fra følgende betragtninger:

               (1)

               De mængder, der er omfattet af licensansøgninger for sukker uden for kvoten, som blev indgivet fra den 14. marts 2011 til den 18. marts 2011 og meddelt Kommissionen, overstiger den mængde, der er fastsat i artikel 1 i forordning (EU) nr. 222/2011.

               (2)

               I overensstemmelse med artikel 5 i forordning (EU) nr. 222/2011 er det derfor nødvendigt at fastsætte den tildelingskoefficient, som medlemsstaterne skal anvende på de mængder, der er omfattet af hver meddelt licensansøgning, afvise de ansøgninger, som endnu ikke er blevet meddelt, og afslutte perioden for indgivelse af ansøgninger.

               (3)

               Denne forordning bør anvendes, inden de licenser, der er ansøgt om, udstedes, og bør derfor træde i kraft på dagen for offentliggørelsen i Den Europæiske Unions Tidende —

         VEDTAGET DENNE FORORDNING:
   Artikel 1
   De mængder, for hvilke der er indgivet licensansøgninger for sukker uden for kvoten i henhold til forordning (EU) nr. 222/2011 fra den 14. marts 2011 til den 18. marts 2011, og som blev meddelt Kommissionen, multipliceres med tildelingskoefficienten 67,106224 %. Ansøgninger om licenser, der er indgivet fra den 21. marts 2011 til den 25. marts 2011, afvises, og perioden for indgivelse af ansøgninger om licenser afsluttes fra den 28. marts 2011.
   Artikel 2
   Denne forordning træder i kraft på dagen for offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 23. marts 2011.

            På Kommissionens vegne For formanden

         José Manuel SILVA RODRÍGUEZ

            Generaldirektør for landbrug og udvikling af landdistrikter

      (1)  EUT L 299 af 16.11.2007, s. 1.

      (2)  EUT L 60 af 5.3.2011, s. 6.


title: Rådets gennemførelsesforordning (EU) nr. 479/2014 af 12. maj 2014 om gennemførelse af forordning (EF) nr. 560/2005 om indførelse af visse specifikke restriktive foranstaltninger mod visse personer og enheder på baggrund af situationen i Côte d'Ivoire

text:
               13.5.2014

               DA

               Den Europæiske Unions Tidende

               L 138/3

         RÅDETS GENNEMFØRELSESFORORDNING (EU) Nr. 479/2014
   af 12. maj 2014
   om gennemførelse af forordning (EF) nr. 560/2005 om indførelse af visse specifikke restriktive foranstaltninger mod visse personer og enheder på baggrund af situationen i Côte d'Ivoire
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 560/2005 af 12. april 2005 om indførelse af visse specifikke restriktive foranstaltninger mod visse personer og enheder på baggrund af situationen i Côte d'Ivoire (1), særlig artikel 11a, stk. 2, og
   ud fra følgende betragtninger:

               (1)

               Den 12. april 2005 vedtog Rådet forordning (EF) nr. 560/2005.

               (2)

               Rådet har revideret listen i bilag IA til forordning (EF) nr. 560/2005 i overensstemmelse med artikel 11a, stk. 6, i samme forordning.

               (3)

               Rådet har fastslået, at der ikke længere er grund til beholde en bestemt person på listen i bilag IA til forordning (EF) nr. 560/2005.

               (4)

               Endvidere bør de identificerende oplysninger vedrørende to personer på listen i bilag IA til forordning (EF) nr. 560/2005 ajourføres.

               (5)

               Forordning (EF) nr. 560/2005 bør ændres i overensstemmelse hermed —

         VEDTAGET DENNE FORORDNING:
   Artikel 1
   Bilag IA til forordning (EF) nr. 560/2005 ændres som anført i bilaget til nærværende forordning.
   Artikel 2
   Denne forordning træder i kraft på dagen for offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, 12. maj 2014.

            På Rådets vegne

         C. ASHTON

            Formand

      (1)  EUT L 95 af 14.4.2005, s. 1.

      BILAG
      Bilag IA til forordning (EF) nr. 560/2005 ændres således:

                  I.

                  Oplysningerne om følgende person erstattes af følgende:

                              Navn (og eventuelle kaldenavne)

                              Identificerende oplysninger

                              Begrundelse for opførelsen

                              4.

                              Marcel Gossio

                              Født den 18. februar 1951 i Adjamé
                              Pasnummer: 08AA14345 (formentlig udløbet den 6. oktober 2013)

                              Genstand for en international arrestordre. Involveret i uretmæssig tilegnelse af offentlige midler og i finansiering og bevæbning af militsen.
                              Nøgleperson i finansieringen af Gbagboklanen og militsen. Han er desuden en central figur i den ulovlige våbenhandel.
                              De betydelige pengebeløb, han har tilegnet sig, og hans kendskab til ulovlige våbennetværk gør ham til en fortsat trussel mod sikkerheden og stabiliteten i Elfenbenskysten (Côte d'Ivoire).

                  II.

                  I oplysningerne om følgende person ændres navnet som følger:
                  »Justin Koné Katina« erstattes af »Justin Koné Katinan«.

                  III.

                  Oplysningerne om følgende person udgår:
                  Oulaï Delafosse


title: Kommissionens gennemførelsesforordning (EU) 2015/489 af 23. marts 2015 om godkendelse af selenomethionin produceret af Saccharomyces cerevisiae NCYC R645 som tilsætningsstof til foder til alle dyrearter  EØS-relevant tekst

text:
               24.3.2015

               DA

               Den Europæiske Unions Tidende

               L 78/5

         KOMMISSIONENS GENNEMFØRELSESFORORDNING (EU) 2015/489
   af 23. marts 2015
   om godkendelse af selenomethionin produceret af Saccharomyces cerevisiae NCYC R645 som tilsætningsstof til foder til alle dyrearter
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 1831/2003 af 22. september 2003 om fodertilsætningsstoffer (1), særlig artikel 9, stk. 2, og
   ud fra følgende betragtninger:

               (1)

               Forordning (EF) nr. 1831/2003 indeholder bestemmelser om godkendelse af fodertilsætningsstoffer og om grundlaget og procedurerne for udstedelse af en sådan godkendelse.

               (2)

               Der er i overensstemmelse med artikel 7 i forordning (EF) nr. 1831/2003 indgivet en ansøgning om godkendelse af selenomethionin produceret af Saccharomyces cerevisiae NCYC R645. Ansøgningen var vedlagt de oplysninger og dokumenter, der kræves i henhold til artikel 7, stk. 3, i forordning (EF) nr. 1831/2003.

               (3)

               Ansøgningen vedrører godkendelse i tilsætningsstofkategorien »tilsætningsstoffer med ernæringsmæssige egenskaber« af et præparat af selenomethionin, en organisk selenforbindelse, som tilsætningsstof til foder til alle dyrearter.

               (4)

               Den Europæiske Fødevaresikkerhedsautoritet (»autoriteten«) konkluderede i sin udtalelse af 3. juli 2014 (2), at selenomethionin produceret af Saccharomyces cerevisiae NCYC R645 på de foreslåede anvendelsesbetingelser ikke har skadelig virkning på dyrs eller menneskers sundhed eller på miljøet, og at stoffet kan betragtes som en effektiv selenkilde for alle dyrearter. Autoriteten mener ikke, at der er behov for særlige krav om overvågning efter markedsføringen. Den har ligeledes gennemgået den rapport om metoden til analyse af fodertilsætningsstoffet i foder, der blev forelagt af det ved forordning (EF) nr. 1831/2003 oprettede referencelaboratorium.

               (5)

               Vurderingen af selenomethionin produceret af Saccharomyces cerevisiae NCYC R645 viser, at betingelserne for godkendelse, jf. artikel 5 i forordning (EF) nr. 1831/2003, er opfyldt. Derfor bør anvendelsen af præparatet godkendes som anført i bilaget til nærværende forordning.

               (6)

               Autoriteten konkluderede, at den begrænsning af suppleringen med organisk selen, der er fastlagt for andre organiske selenforbindelser, også bør gælde for selenomethionin produceret af Saccharomyces cerevisiae NCYC R645. Hvis der desuden tilsættes forskellige selenforbindelser til foderet, bør suppleringen med organisk selen ikke overstige 0,2 mg pr. kg fuldfoder.

               (7)

               Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —

         VEDTAGET DENNE FORORDNING:
   Artikel 1
   Det i bilaget opførte præparat, der tilhører tilsætningsstofkategorien »tilsætningsstoffer med ernæringsmæssige egenskaber« og den funktionelle gruppe »forbindelser af sporstoffer«, tillades anvendt som fodertilsætningsstof på de betingelser, der er fastlagt i bilaget.
   Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 23. marts 2015.

            På Kommissionens vegne

         Jean-Claude JUNCKER

            Formand

      (1)  EUT L 268 af 18.10.2003, s. 29.

      (2)  EFSA Journal 2014; 12(7):3797.

      BILAG

                  Tilsætningsstoffets identifikationsnummer

                  Navn på indehaveren af godkendelsen

                  Tilsætningsstof

                  Sammensætning, kemisk betegnelse, beskrivelse, analysemetode

                  Dyreart eller -kategori

                  Maksimumsalder

                  Minimumsindhold

                  Maksimumsindhold

                  Andre bestemmelser

                  Godkendelse gyldig til

                  Selen i mg/kg fuldfoder med et vandindhold på 12 %

                     Kategori: tilsætningsstoffer med ernæringsmæssige egenskaber. Funktionel gruppe: forbindelser af sporstoffer

                  3b817

                  —

                  Selenomethio-nin produceret af Saccharomyces cerevisiae NCYC R645
                  (selenberiget gær, inaktiveret)

                     Tilsætningsstoffets karakteristika:

                  Præparat af organisk selen:

                              Selenindhold: 2 000 til 2 400 mg Se/kg

                              Organisk selen > 98 % af det samlede selenindhold

                              Selenomethionin > 70 % af det samlede selenindhold

                     Aktivstoffets karakteristika:

                              Selenomethionin produceret af Saccharomyces cerevisiae NCYC R645

                              Kemisk formel: C5H11NO2Se

                     Analysemetode
                      (1):
                  Til bestemmelse af selenomethionin i fodertilsætningsstoffet:

                              —

                              omvendt fase-højtryksvæskekromatografi under anvendelse af ultraviolet detektion (RP-HPLC-UV) eller

                              —

                              højtryksvæskekromatografi og induktivt koblet plasma-massespektrometri (HPLC-ICPMS) efter tredobbelt proteolytisk oplukning.

                        Til bestemmelse af det samlede selenindhold i fodertilsætningsstoffet:

                              —

                              induktivt koblet plasma-atomemissionsspektrometri (ICP-AES) eller

                              —

                              induktivt koblet plasma-massespektrometri (ICPMS).

                        Til bestemmelse af det samlede selenindhold i forblandinger, foderblandinger og fodermidler: hydridgenereringsatomabsorptions-spektrometri (HGAAS) efter mikrobølgeoplukning (EN 16159:2012).

                  Alle arter

                  —

                  0,50 (i alt)

                              1.

                              Tilsætningsstof-fet anvendes i foder som forblanding.

                              2.

                              Bruger-sikkerhed: Der bør anvendes åndedrætsværn, sikkerheds-briller og handsker under håndteringen.

                              3.

                              Teknologiske tilsætnings-stoffer eller fodermidler, der indgår i fremstillingen af tilsætnings-stoffet, skal sikre en tilbøjelighed til at støve < 0,2 mg selen/m3 luft.

                              4.

                              I brugsvejled-ningen for anvendelsen af tilsætnings-stoffet og forblandinger angives oplagrings- og stabilitets-betingelserne.

                              5.

                              Maksimal supplering med organisk selen:
                              0,20 mg Se/kg fuldfoder med et vandindhold på 12 %.

                  13. april 2025

         (1)  Nærmere oplysninger om analysemetoderne findes på referencelaboratoriets hjemmeside: http://irmm.jrc.ec.europa.eu/EURLs/EURL_feed_additives/authorisation/evaluation_reports/Pages/index.aspx.


title: Kommissionens gennemførelsesforordning (EU) nr. 803/2014 af 24. juli 2014 om ændring af Rådets gennemførelsesforordning (EU) nr. 412/2013 om indførelse af en endelig antidumpingtold og endelig opkrævning af den midlertidige told på importen af bordservice og køkkenartikler af keramisk materiale med oprindelse i Folkerepublikken Kina

text:
               25.7.2014

               DA

               Den Europæiske Unions Tidende

               L 219/33

         KOMMISSIONENS GENNEMFØRELSESFORORDNING (EU) Nr. 803/2014
   af 24. juli 2014
   om ændring af Rådets gennemførelsesforordning (EU) nr. 412/2013 om indførelse af en endelig antidumpingtold og endelig opkrævning af den midlertidige told på importen af bordservice og køkkenartikler af keramisk materiale med oprindelse i Folkerepublikken Kina
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 1225/2009 af 30. november 2009 om beskyttelse mod dumpingimport fra lande, der ikke er medlemmer af Det Europæiske Fællesskab (1) (»grundforordningen«),
   under henvisning til Rådets gennemførelsesforordning (EU) nr. 412/2013 af 13. maj 2013 om indførelse af en endelig antidumpingtold og endelig opkrævning af den midlertidige told på importen af bordservice og køkkenartikler af keramisk materiale med oprindelse i Folkerepublikken Kina (2), særlig artikel 3, og
   ud fra følgende betragtninger:
   A.   TIDLIGERE PROCEDURE

               (1)

               Den 13. maj 2013 indførte Rådet ved gennemførelsesforordning (EU) nr. 412/2013 en endelig antidumpingtold på importen til Unionen af bordservice og køkkenartikler af keramisk materiale (»bordservice«) med oprindelse i Folkerepublikken Kina (»Kina«).

               (2)

               I forbindelse med den oprindelige undersøgelse gav et stort antal eksporterende producenter fra Kina sig til kende. Som følge heraf udtog Kommissionen en stikprøve blandt de kinesiske eksporterende producenter, der skulle undersøges.

               (3)

               Rådet indførte individuelle toldsatser på importen af bordservice på mellem 13,1 % og 23,4 % for virksomhederne i stikprøven og på 17,9 % for andre samarbejdsvillige virksomheder, som ikke indgik i stikprøven.

               (4)

               Rådet indførte også en toldsats på 36,1 % på importen af bordservice fra kinesiske virksomheder, som enten ikke gav sig til kende eller ikke samarbejdede i forbindelse med undersøgelsen.

               (5)

               Artikel 3 i gennemførelsesforordning (EU) nr. 412/2013 fastsætter, at hvis en ny eksporterende producent af bordservice i Kina over for Kommissionen fremlægger tilstrækkelig dokumentation for, at:

                           1)

                           virksomheden ikke eksporterede bordservice og køkkenartikler af keramisk materiale i undersøgelsesperioden fra 1. januar 2011 til 31. december 2011 (»undersøgelsesperioden«)

                           2)

                           virksomheden ikke er forretningsmæssigt forbundet med nogen af de eksportører eller producenter i Kina, som er genstand for de ved nævnte forordning indførte foranstaltninger, og

                           3)

                           virksomheden faktisk har eksporteret den pågældende vare til Unionen efter den undersøgelsesperiode, hvorpå foranstaltningerne er baseret, eller har indgået en uigenkaldelig kontraktmæssig forpligtelse til at eksportere en væsentlig mængde til Unionen,

                     så kan artikel 1, stk. 2, i nævnte forordning ændres ved at tildele den nye eksporterende producent den toldsats, der finder anvendelse for samarbejdsvillige virksomheder, der ikke indgik i stikprøven, dvs. den vægtede gennemsnitlige toldsats på 17,9 %.

         B.   ANMODNINGER OM BEHANDLING SOM NY EKSPORTERENDE PRODUCENT

               (6)

               Fire virksomheder gav sig til kende efter offentliggørelsen af gennemførelsesforordning (EU) nr. 412/2013 og hævdede, at de opfyldte alle tre kriterier, der er nævnt i betragtning 5, og forelagde dokumentation.

               (7)

               Alle fire virksomheder er producenter og eksportører af den pågældende vare.

               (8)

               Tre af dem eksisterede allerede under den oprindelige undersøgelse, men de eksporterede ikke til Unionen i løbet af den oprindelige undersøgelsesperiode.

               (9)

               Den fjerde virksomhed eksisterede ikke under den oprindelige undersøgelse og kan derfor ikke have eksporteret i undersøgelsesperioden.

               (10)

               Kommissionen analyserede den dokumentation, der blev fremlagt af alle fire virksomheder, og den fandt, at hver enkelt af de fire virksomheder opfylder de tre kriterier for at kunne blive betragtet som nye eksporterende producenter. Derfor kan deres navne tilføjes til listen over samarbejdsvillige virksomheder, der ikke indgik i stikprøven, jf. bilag I til gennemførelsesforordning (EU) nr. 412/2013.

               (11)

               De fire virksomheder og EU-erhvervsgrenen blev underrettet om konklusionerne af denne undersøgelse og har haft lejlighed til at fremsætte bemærkninger. Der blev ikke modtaget nogen bemærkninger.

               (12)

               Denne forordning er i overensstemmelse med udtalelsen fra det udvalg, der er nedsat i medfør af grundforordningens artikel 15, stk. 1 —

         VEDTAGET DENNE FORORDNING:
   Artikel 1
   Følgende virksomheder føjes til listen over eksporterende producenter i Folkerepublikken Kina i bilag I til gennemførelsesforordning (EU) nr. 412/2013:

               Virksomhed

               Taric-tillægskode

               Liling Taiyu Porcelain Industries Co., Ltd

               B956

               Liling Xinyi Ceramics Industry Ltd.

               B957

               T&C Shantou Daily Chemical Industry Co., Ltd.

               B958

               Jing He Ceramics Co., Ltd

               B959

         Artikel 2
   Som anført i artikel 1, stk. 3, i gennemførelsesforordning (EU) nr. 412/2013 er anvendelsen af den individuelle antidumpingtold betinget af, at der over for medlemsstaternes toldmyndigheder fremlægges en gyldig handelsfaktura, der overholder kravene i bilag II til nævnte forordning. Hvis der ikke forelægges en sådan faktura, finder tolden for »Alle andre virksomheder«, der er anført i tabellen i artikel 1, stk. 2, i samme forordning anvendelse.
   Artikel 3
   Denne forordning træder i kraft dagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 24. juli 2014.

            På Kommissionens vegne

         José Manuel BARROSO

            Formand

      (1)  EUT L 343 af 22.12.2009, s. 51.

      (2)  EUT L 131 af 15.5.2013, s. 1.


title: Kommissionens gennemførelsesforordning (EU) 2016/1394 af 16. august 2016 om ændring af gennemførelsesforordning (EU) nr. 809/2014 om gennemførelsesbestemmelser til Europa-Parlamentets og Rådets forordning (EU) nr. 1306/2013 for så vidt angår det integrerede forvaltnings- og kontrolsystem, foranstaltninger til udvikling af landdistrikterne og krydsoverensstemmelse

text:
               19.8.2016

               DA

               Den Europæiske Unions Tidende

               L 225/50

         KOMMISSIONENS GENNEMFØRELSESFORORDNING (EU) 2016/1394
   af 16. august 2016
   om ændring af gennemførelsesforordning (EU) nr. 809/2014 om gennemførelsesbestemmelser til Europa-Parlamentets og Rådets forordning (EU) nr. 1306/2013 for så vidt angår det integrerede forvaltnings- og kontrolsystem, foranstaltninger til udvikling af landdistrikterne og krydsoverensstemmelse
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 1306/2013 af 17. december 2013 om finansiering, forvaltning og overvågning af den fælles landbrugspolitik og om ophævelse af Rådets forordning (EØF) nr. 352/78, (EF) nr. 165/94, (EF) nr. 2799/98, (EF) nr. 814/2000, (EF) nr. 1290/2005 og (EF) nr. 485/2008 (1), særlig artikel 58, stk. 1, litra a)-c), artikel 59, stk. 1, 2 og 5, og artikel 62, stk. 2, litra b), og
   ud fra følgende betragtninger:

               (1)

               I artikel 19a, stk. 2, i Kommissionens delegerede forordning (EU) nr. 640/2014 (2) er der fastsat regler for nedsatte administrative sanktioner for anmeldelse af et for stort areal i henhold til en bestemt arealrelateret støtteordning eller støtteforanstaltning, hvis støttemodtageren ikke tidligere er blevet pålagt en sådan sanktion for den pågældende arealrelaterede støtteordning eller støtteforanstaltning. I overensstemmelse med principperne om forsvarlig økonomisk forvaltning, for at forhindre misbrug af systemet og for at fremme korrekte anmeldelser i fremtiden skal det udestående beløb betales tilbage, hvis støttemodtageren i det følgende ansøgningsår står over for endnu en administrativ sanktion som omhandlet i artikel 19a og 21 i nævnte forordning for den pågældende arealrelaterede støtteordning eller støtteforanstaltning. Det er derfor berettiget at fastsætte en specifik kontrolprocent for opfølgning af denne bestemmelse.

               (2)

               For så vidt angår den kontrol på stedet, der er omhandlet i artikel 50, stk. 1, i Kommissionens gennemførelsesforordning (EU) nr. 809/2014 (3), er det nødvendigt at præcisere, at forskud og mellemliggende betalinger bør medregnes i de 5 % af minimumskontrolprocenten for kontrol på stedet. Artikel 50, stk. 1, andet afsnit, i nævnte forordning bør derfor ændres.

               (3)

               Gennemførelsesforordning (EU) nr. 809/2014 bør derfor ændres.

               (4)

               Forvaltningskomitéen for Direkte Betalinger og Udvalget for Udvikling af Landdistrikterne har ikke afgivet udtalelse inden for den af formanden fastsatte frist —

         VEDTAGET DENNE FORORDNING:
   Artikel 1
   Ændring af gennemførelsesforordning (EU) nr. 809/2014
   I gennemførelsesforordning (EU) nr. 809/2014 foretages følgende ændringer:

               1)

               Som artikel 33a indsættes:
               »Artikel 33a
               Kontrolprocent for opfølgende kontrol på stedet af de støttemodtagere, der er omhandlet i artikel 19a, stk. 2, i delegeret forordning (EU) nr. 640/2014
               1.   De støttemodtagere, der i henhold til artikel 19a, stk. 2, i delegeret forordning (EU) nr. 640/2014 pålægges en nedsat administrativ sanktion for en arealrelateret støtteordning eller støtteforanstaltning efter en overanmeldelse, der er konstateret i forbindelse med en kontrol på stedet, skal i det følgende ansøgningsår pålægges en opfølgende kontrol på stedet for den pågældende støtteordning eller støtteforanstaltning.
               2.   Den opfølgende kontrol på stedet, der er omhandlet i stk. 1, er ikke nødvendig, hvis den konstaterede overanmeldelse har ført til en ajourføring i året for fastslåelsen af de berørte referenceparceller i systemet til identifikation af landbrugsparceller, jf. artikel 5 i delegeret forordning (EU) nr. 640/2014.«

               (2)

               Artikel 50, stk. 1, andet afsnit, affattes således:
               »Når en operation, der skal underkastes kontrol på stedet, har modtaget forskud eller mellemliggende betalinger, skal disse betalinger medregnes i de udgifter, der er omfattet af kontrol på stedet, som omhandlet i første afsnit.«

         Artikel 2
   Ikrafttræden og anvendelse
   Denne forordning træder i kraft på tredjedagen efter offentliggørelsen i Den Europæiske Unions Tidende.
   Den anvendes i forbindelse med støtteansøgninger og betalingsanmodninger for ansøgningsår og præmieperioder, der begynder den 1. januar 2016.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 16.august 2016.

            På Kommissionens vegne

         Jean-Claude JUNCKER

            Formand

      (1)  EUT L 347 af 20.12.2013, s. 549.

      (2)  Kommissionens delegerede forordning (EU) nr. 640/2014 af 11. marts 2014 om supplerende regler til Europa-Parlamentets og Rådets forordning (EU) nr. 1306/2013 for så vidt angår det integrerede forvaltnings- og kontrolsystem, betingelserne for afslag eller tilbagetrækning af betalinger og administrative sanktioner vedrørende direkte betalinger, støtte til udvikling af landdistrikterne og krydsoverensstemmelse (EUT L 181 af 20.6.2014, s. 48).

      (3)  Kommissionens gennemførelsesforordning (EU) nr. 809/2014 af 17. juli 2014 om gennemførelsesbestemmelser til Europa-Parlamentets og Rådets forordning (EU) nr. 1306/2013 for så vidt angår det integrerede forvaltnings- og kontrolsystem, foranstaltninger til udvikling af landdistrikterne og krydsoverensstemmelse (EUT L 227 af 31.7.2014, s. 69).


title: Kommissionens gennemførelsesforordning (EU) 2016/2080 af 25. november 2016 om indledning af en licitationsprocedure for salg af skummetmælkspulver

text:
               29.11.2016

               DA

               Den Europæiske Unions Tidende

               L 321/45

         KOMMISSIONENS GENNEMFØRELSESFORORDNING (EU) 2016/2080
   af 25. november 2016
   om indledning af en licitationsprocedure for salg af skummetmælkspulver
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (1),
   under henvisning til Kommissionens gennemførelsesforordning (EU) 2016/1240 af 18. maj 2016 om gennemførelsesbestemmelser til Europa-Parlamentets og Rådets forordning (EU) nr. 1308/2013 for så vidt angår offentlig intervention og støtte til privat oplagring (2), særlig artikel 28 og artikel 31, stk. 1, og
   ud fra følgende betragtninger:

               (1)

               I betragtning af den nuværende situation på markedet for skummetmælkspulver med hensyn til prisfremgang og den omfattende lagerbeholdning i interventionslagrene bør der åbnes for salg af interventionsskummetmælkspulver ved en licitationsprocedure i henhold til Kommissionens gennemførelsesforordning (EU) 2016/1240.

               (2)

               For at kunne administrere salget fra interventionslagrene på passende vis, er det nødvendigt at anføre den dato, inden hvilken skummetmælkspulver, der er udbudt til salg, skal være overtaget til offentlig intervention.

               (3)

               I henhold til artikel 28, stk. 4, litra b), c), og d), i Kommissionens gennemførelsesforordning (EU) 2016/1240 er det nødvendigt at fastsætte perioderne for afgivelse af bud, minimumsmængden, for hvilken der kan afgives bud, og størrelsen af den sikkerhed, der skal stilles, når der afgives bud.

               (4)

               I forbindelse med artikel 31, stk. 1, i Kommissionens gennemførelsesforordning (EU) 2016/1240 er det nødvendigt at fastsætte frister inden for hvilke medlemsstaterne skal give Kommissionen meddelelse om alle bud, der kan antages.

               (5)

               Af hensyn til en effektiv administration bør medlemsstaterne formidle deres oplysninger til Kommissionen i overensstemmelse med Kommissionens forordning (EF) nr. 792/2009 (3).

               (6)

               Komitéen for den Fælles Markedsordning for Landbrugsprodukter har ikke afgivet udtalelse inden for den af formanden fastsatte frist —

         VEDTAGET DENNE FORORDNING:
   Artikel 1
   Anvendelsesområde
   Salg ved licitation af skummetmælkspulver, der er indlagret inden den 1. november 2015, indledes på de betingelser, der er fastsat i kapitel III i afsnit II i Kommissionens gennemførelsesforordning (EU) 2016/1240.
   Artikel 2
   Afgivelse af bud
   1.   Fristen for indgivelse af bud til den første dellicitation udløber den 13. december 2016, kl. 11.00 (belgisk tid).
   2.   Der kan indgives bud til den anden og efterfølgende dellicitationer fra den første arbejdsdag efter udløbet af den foregående frist. Fristerne udløber kl. 11.00 (belgisk tid) den første og tredje tirsdag i måneden. I august udløber fristen dog kl. 11.00 (belgisk tid) den fjerde tirsdag, og i december udløber den kl. 11.00 (belgisk tid) den anden tirsdag. Falder tirsdagen på en helligdag, er fristen kl. 11.00 (belgisk tid) den foregående arbejdsdag.
   3.   Buddene skal afgives til de betalingssorganer, der er godkendt af medlemsstaterne (4).
   Artikel 3
   Mængde pr. bud og måleenhed
   Den mindste mængde skummetmælkspulver, for hvilken der kan afgives bud, fastsættes til 20 ton.
   Den tilbudte pris skal anføres som prisen pr. 100 kg produkt.
   Artikel 4
   Sikkerhedsstillelse
   Når der afgives et bud i forbindelse med salget af skummetmælkspulver, skal der indgives en sikkerhed på 50 EUR/ton til det betalingsorgan, hvor buddet indgives.
   Artikel 5
   Meddelelse til Kommissionen
   De meddelelser, der er omhandlet i artikel 31, stk. 1, i forordning (EU) 2016/1240, skal i overensstemmelse med forordning (EF) nr. 792/2009 indgives senest kl. 16.00 (belgisk tid) på de dage, som der henvises til i denne forordnings artikel 2.
   Artikel 6
   Ikrafttræden
   Denne forordning træder i kraft på tredjedagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 25. november 2016.

            På Kommissionens vegne

            For formanden

         Phil HOGAN

            Medlem af Kommissionen

      (1)  EUT L 347 af 20.12.2013, s. 671.

      (2)  EUT L 206 af 30.7.2016, s. 71.

      (3)  Kommissionens forordning (EF) nr. 792/2009 af 31. august 2009 om gennemførelsesbestemmelser for medlemsstaternes formidling til Kommissionen af oplysninger og dokumenter som led i gennemførelsen af de fælles markedsordninger, ordningen med direkte betalinger, fremme af landbrugsprodukter og ordningerne for fjernområderne og øerne i Det Ægæiske Hav (EUT L 228 af 1.9.2009, s. 3).

      (4)  Betalingsorganernes adresser findes på Europa-Kommissionens websted http://ec.europa.eu/agriculture/milk/policy-instruments/index_en.htm.


title: Kommissionens gennemførelsesforordning (EU) nr. 148/2014 af 17. februar 2014 om ændring af forordning (EF) nr. 1249/2008 for så vidt angår kategorier og klasser til notering af markedspriserne for oksekød og for så vidt angår markedsprisen for slagtede svin

text:
               18.2.2014

               DA

               Den Europæiske Unions Tidende

               L 46/1

      KOMMISSIONENS GENNEMFØRELSESFORORDNING (EU) Nr. 148/2014
   af 17. februar 2014
   om ændring af forordning (EF) nr. 1249/2008 for så vidt angår kategorier og klasser til notering af markedspriserne for oksekød og for så vidt angår markedsprisen for slagtede svin
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (1), særlig artikel 20, stk. 1, litra s), og
   ud fra følgende betragtninger:

               (1)

               I Kommissionens forordning (EF) nr. 1249/2008 (2) fastsættes gennemførelsesbestemmelserne til EU-handelsklasseskemaerne for slagtekroppe af voksent kvæg, svin og får og for indberetning af markedspriser, jf. artikel 43, litra m), i Rådets forordning (EF) nr. 1234/2007 (3). Rådets forordning (EF) nr. 1234/2007 er blevet ophævet og erstattet af forordning (EU) nr. 1308/2013 med virkning fra 1. januar 2014.

               (2)

               I overensstemmelse med del A, punkt II, i bilag IV til forordning (EU) nr. 1308/2013 omfatter kategori A, C og E i EU-handelsklasseskemaet for slagtekroppe af kvæg henholdsvis slagtekroppe af ikkekastrerede handyr, kastrerede handyr og hundyr i alderen fra 12 måneder, men under 24 måneder. Desuden tilføjedes der ved forordning (EU) nr. 1308/2013 en ny kategori Z til den klassificering, som dækker slagtekroppe af dyr i alderen fra 8 måneder, men under 12 måneder. I betragtning deraf er det nødvendigt at tilpasse de kategorier og klasser, i forhold til hvilke nationale og EU-markedspriser for oksekød registreres i henhold til forordning (EF) nr. 1249/2008.

               (3)

               Hvad angår EU-handelsklasseskemaet for svinekroppe, blev der ved forordning (EU) nr. 1308/2013 indført en klasse S for kød med et magert kødindhold på 60 % eller derover af den slagtede vægt som en obligatorisk klasse og klasse E blev forbeholdt kød med et magert kødindhold på mere end 55 %, men mindre end 60 % af den slagtede vægt. Det er derfor nødvendigt at tilpasse den bestemmelse i forordning (EF) nr. 1249/2008, på grundlag af hvilken markedspriserne for svinekroppe i medlemsstaterne fastsættes.

               (4)

               Forordning (EF) nr. 1249/2008 bør derfor ændres i overensstemmelse hermed.

               (5)

               Foranstaltningerne i denne forordning er i overensstemmelse med udtalelse fra -Komitéen for den Fælles Markedsordning for Landbrugsprodukter —

         VEDTAGET DENNE FORORDNING:
   Artikel 1
   I forordning (EF) nr. 1249/2008 foretages følgende ændringer:

               1)

               Artikel 14, stk. 1, affattes således:
               »1.   Medlemsstaternes og EU's notering af markedspriser på grundlag af EU-handelsklasseskemaet for slagtekroppe, der er nævnt i artikel 10 i Europa-Parlamentets og Rådets forordning (EU) nr. 1308/2013 (4), finder sted hver uge og vedrører følgende kropsbygnings- og fedningsklasser for de kategorier, der er angivet i del A, punkt II, i bilag IV til nævnte forordning:

                           a)

                           slagtekroppe af dyr på over otte måneder, men under 12 måneder: U2, U3, R2, R3, O2, O3

                           b)

                           slagtekroppe af ikkekastrerede handyr på over 12 måneder, men under 24 måneder: U2, U3, R2, R3, O2, O3

                           c)

                           slagtekroppe af ikkekastrerede handyr på over 24 måneder: R3

                           d)

                           slagtekroppe af kastrerede handyr på over 12 måneder: U2, U3, U4, R3, R4, O3, O4

                           e)

                           slagtekroppe af hundyr, der allerede har kælvet: R3, R4, O2, O3, O4, P2, P3

                           f)

                           slagtekroppe af andre hundyr på over 12 måneder: U2, U3, R2, R3, R4, O2, O3 og O4.

               2)

               Artikel 25, stk. 2, affattes således:
               »2.   Den pris, der er nævnt i stk. 1, fastlægges på grundlag af noteringer for følgende kategorier:

                           a)

                           slagtekroppe på 60 til 120 kg: E, S

                           b)

                           slagtekroppe på 120 til 180 kg: R.«

         Artikel 2
   Denne forordning træder i kraft dagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 17. februar 2014.

            På Kommissionens vegne

         José Manuel BARROSO

            Formand

      (1)  EUT L 347 af 20.12.2013, s. 671.

      (2)  Kommissionens forordning (EF) nr. 1249/2008 af 10. december 2008 om gennemførelsesbestemmelser til EF-handelsklasseskemaerne for slagtekroppe af voksent kvæg, svin og får og for indberetning af priser (EUT L 337 af 16.12.2008, s. 3).

      (3)  Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen) (EUT L 299 af 16.11.2007, s. 1).

      (4)  EUT L 347, 20.12.2013, s. 671.«